CELEX: 32009D0811
Language: bg
Date: 2009-10-02 00:00:00
Title: 2009/811/ЕО: Решение на Комисията от 2 октомври 2009 година относно финансовия принос на Общността към националните програми на определени държави-членки през 2009 г. за събирането, управлението и използването на данни в риболовния сектор (нотифицирано под номер C(2009) 7424)

5.11.2009   
            
            
               BG
            
            
               Официален вестник на Европейския съюз
            
            
               L 289/16
            
         
      РЕШЕНИЕ НА КОМИСИЯТА
   
   от 2 октомври 2009 година
   относно финансовия принос на Общността към националните програми на определени държави-членки през 2009 г. за събирането, управлението и използването на данни в риболовния сектор
   (нотифицирано под номер C(2009) 7424)
   (2009/811/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 24, параграф 1 от него,
   като има предвид, че:
   
               (1)
            
            
               Регламент (ЕО) № 861/2006 определя условията, при които държавите-членки могат да получат финансова помощ от Общността за разходи, извършени в рамките на техните национални програми за събиране и управление на данни.
            
         
               (2)
            
            
               Тези програми следва да бъдат изготвени в съответствие с Регламент (ЕО) № 199/2008 на Съвета от 25 февруари 2008 г. за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (2) и Регламент (ЕО) № 665/2008 на Комисията от 14 юли 2008 г. за определяне на подробни правила за прилагане на Регламент (ЕО) № 199/2008 на Съвета за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (3).
            
         
               (3)
            
            
               Белгия, България, Дания, Германия, Естония, Ирландия, Гърция, Испания, Франция, Италия, Кипър, Латвия, Литва, Малта, Нидерландия, Полша, Португалия, Румъния, Словения, Финландия, Швеция и Обединеното кралство представиха национални програми за 2009 и 2010 г. в съответствие с предвиденото в член 4, параграфи 4 и 5 от Регламент (ЕО) № 199/2008. Тези програми бяха одобрени съгласно член 6, параграф 3 от Регламент (ЕО) № 199/2008.
            
         
               (4)
            
            
               Тези държави-членки представиха годишни бюджетни прогнози за периода 2009—2010 г. съгласно член 2 от Регламент (ЕО) № 1078/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки за събиране и управление на основни данни за рибарството (4). Комисията оцени годишните бюджетни прогнози на държавите-членки, както е определено в член 4 от Регламент (ЕО) № 1078/2008 на Комисията, като взе предвид националните програми, одобрени в съответствие с член 6, параграф 3 от Регламент (ЕО) № 199/2008.
            
         
               (5)
            
            
               Съгласно член 5 от Регламент (ЕО) № 1078/2008 Комисията е тази, която одобрява годишната бюджетна прогноза и взема решение относно годишния финансов принос на Общността към всяка национална програма в съответствие с процедурата, определена в член 24 от Регламент (ЕО) № 861/2006, и въз основа на оценката на годишните бюджетни прогнози, както е посочено в член 4 от Регламент (ЕО) № 1078/2008.
            
         
               (6)
            
            
               Член 24, параграф 3, буква б) от Регламент (ЕО) № 861/2006 постановява, че процентът на финансовия принос се определя с решение на Комисията. Член 16 от горепосочения регламент предвижда, че финансовите мерки на Общността в областта на събирането на основни данни не надвишават 50 % от разходите, извършени от държавите-членки в рамките на програма за събиране, управление и използване на данни. Член 24, параграф 2 гласи, че се дава приоритет на действията, които са най-подходящи за подобряване събирането на данни, необходими за ОПОР.
            
         
               (7)
            
            
               Настоящото решение представлява решение за финансиране по смисъла на член 75, параграф 2 от Регламент (ЕО, Евратом) № 1605/2002 от 25 юни 2002 г. относно Финансовия регламент, приложим за общия бюджет на Европейските общности (5).
            
         
               (8)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният общ размер на финансовия принос на Общността, който се отпуска на всяка държава-членка за събирането, управлението и използването на данни в риболовния сектор за 2009 г., и процентът на финансовия принос на Общността са определени в приложението.
   Член 2
   Адресати на настоящото решение са държавите-членки.
   
      Съставено в Брюксел на 2 октомври 2009 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 160, 14.6.2006 г., стр. 1.
   
      (2)  ОВ L 60, 5.3.2008 г., стр. 1.
   
      (3)  ОВ L 186, 15.7.2008 г., стр. 3.
   
      (4)  ОВ L 295, 4.11.2008 г., стр. 24.
   
      (5)  ОВ L 248, 16.9.2002 г., стр. 1.
   
      ПРИЛОЖЕНИЕ
      
         НАЦИОНАЛНИ ПРОГРАМИ 2009 г.—2010 г.
      
      
         ПРИЕМЛИВИ РАЗХОДИ И МАКСИМАЛЕН ПРИНОС НА ОБЩНОСТТА ЗА 2009 г.
      
      
                  (В евро)
               
            
                  Държава-членка
               
               
                  Приемливи разходи
               
               
                  Максимален принос на Общността
                  (в размер на 50 %)
               
            
                  БЕЛГИЯ
               
               
                  1 416 944,00
               
               
                  708 472,00
               
            
                  БЪЛГАРИЯ
               
               
                  369 615,00
               
               
                  184 807,50
               
            
                  ДАНИЯ
               
               
                  5 978 374,00
               
               
                  2 989 187,00
               
            
                  ГЕРМАНИЯ
               
               
                  5 779 328,00
               
               
                  2 889 664,00
               
            
                  ЕСТОНИЯ
               
               
                  580 285,00
               
               
                  290 142,50
               
            
                  ИРЛАНДИЯ
               
               
                  6 103 290,00
               
               
                  3 051 645,00
               
            
                  ГЪРЦИЯ
               
               
                  4 437 307,00
               
               
                  2 218 653,50
               
            
                  ИСПАНИЯ
               
               
                  12 864 496,00
               
               
                  6 432 248,00
               
            
                  ФРАНЦИЯ
               
               
                  12 138 570,00
               
               
                  6 069 285,00
               
            
                  ИТАЛИЯ
               
               
                  6 362 897,00
               
               
                  3 181 448,50
               
            
                  КИПЪР
               
               
                  462 877,00
               
               
                  231 438,50
               
            
                  ЛАТВИЯ
               
               
                  443 750,00
               
               
                  221 875,00
               
            
                  ЛИТВА
               
               
                  380 632,00
               
               
                  190 316,00
               
            
                  МАЛТА
               
               
                  602 884,00
               
               
                  301 442,00
               
            
                  НИДЕРЛАНДИЯ
               
               
                  3 875 926,00
               
               
                  1 937 963,00
               
            
                  ПОЛША
               
               
                  1 030 137,00
               
               
                  515 068,50
               
            
                  ПОРТУГАЛИЯ
               
               
                  2 962 407,00
               
               
                  1 481 203,50
               
            
                  РУМЪНИЯ
               
               
                  572 686,00
               
               
                  286 343,00
               
            
                  СЛОВЕНИЯ
               
               
                  194 614,00
               
               
                  97 307,00
               
            
                  ФИНЛАНДИЯ
               
               
                  1 652 991,00
               
               
                  826 495,50
               
            
                  ШВЕЦИЯ
               
               
                  5 121 508,00
               
               
                  2 560 754,00
               
            
                  ОБЕДИНЕНО КРАЛСТВО
               
               
                  9 339 135,00
               
               
                  4 669 567,50
               
            
                  ОБЩО
               
               
                  82 670 653,00
               
               
                  41 335 326,50